**Agencija za rad i zapošljavanje Bosne i Hercegovine objavljuje**

**JAVNI POZIV STUDENTICAMA I STUDENTIMA**

**za dostavljanje prijava za ferijalni rad u SR Njemačkoj u 2025. godini**

Agencija za rad i zapošljavanje Bosne i Hercegovine poziva zainteresirane studentice i studente upisane na univerzitete u Bosni i Hercegovini da dostave prijave za rad u SR Njemačkoj tokom ljetnog raspusta u 2025. godini u okviru Programa ferijalnog rada koji se odvija u saradnji sa Saveznom agencijom za rad SR Njemačke.

Na ovaj poziv mogu se prijaviti **isključivo redovne/i studentice/i** univerziteta u Bosni i Hercegovini koje/i **nisu upisane/i u posljednju godinu studija.**

Ostali uvjeti:

* vrlo dobro i dobro poznavanje njemačkog jezika,
* raspoloživost za rad u Njemačkoj u periodu koji nije kraći od dva mjeseca,
* studentice/i se ne bi trebale/i ograničavati na neku regiju ili mjesto u kojem žele raditi,
* spremnost za rad u što više industrijskih sektora u kojima se nude poslovi.
* prethodno radno iskustvo je prednost.

Prijava treba da sadrži sljedeće:

1. **Dva prijavna obrasca** (***Bewerbungsbogen***), **obostrano štampana**, popunjena (po mogućnosti elektronski) **na njemačkom jeziku** sa unesenim **datumom i potpisom studentice/studenta**,
2. **Dvije fotografije** novijeg datuma (format za pasoš);
3. **Dva primjerka obrasca** ***Erklärung zur Immatrikulationsbescheinigung*** popunjena na njemačkom ili engleskom jeziku sa **datumom izdavanja, potpisom odgovornog lica i pečatom fakulteta** (dostaviti samo jedan primjerak, drugi primjerak studenti zadržavaju kod sebe i predaju poslodavcu po dolasku u Njemačku u slučaju da dobiju ponudu za rad);
4. **Dva primjerka uvjerenja o studentskom statusu** koje je izdao fakultet **na njemačkom ili engleskom jeziku. Ako je uvjerenje izdato na jezicima u službenoj upotrebi u BiH, potrebno je priložiti** **i prijevod dokumenta na njemački ili engleski jezik ovjeren od strane sudskog prevoditelja** (dostaviti samo jedan primjerak, drugi primjerak studenti zadržavaju kod sebe i predaju poslodavcu po dolasku u Njemačku u slučaju da dobiju ponudu za rad);
5. **Izvod sa informativnog portala Anabin** [**https://anabin.kmk.org/db/institutionen**](https://anabin.kmk.org/db/institutionen) **kojim se dokazuje status stranog univerziteta (H+,H+/-).**
6. **Kopiju pasoša** (samo stranica sa slikom);
7. Ovjerenu kopiju vozačke dozvole (neobavezno).

Način podnošenja prijava:

Zainteresirane/i studentice/i, koji ispunjavaju navedene uvjete, dostavljaju prijavna dokumenta **preporučeno poštom** na sljedeći način:

* studentice/i univerziteta u **Federaciji Bosne i Hercegovine prema sjedištu fakulteta u odgovarajućoj kantonalnoj službi za zapošljavanje**,
* studentice/i univerziteta u **Republici Srpskoj prema sjedištu fakulteta u odgovarajućoj filijali Zavoda za zapošljavanje Republike Srpske**,
* studentice/i koje/i studiraju u **Brčko Distriktu BiH Zavodu za zapošljavanje Brčko Distrikta BiH.**

Prijave se mogu dostavljati i direktno **Agenciji za rad i zapošljavanje Bosne i Hercegovine na adresu:**

Agencija za rad i zapošljavanje Bosne i Hercegovine

Đoke Mazalića 3

71000 Sarajevo

sa naznakom „Prijava za Ferijalni rad u SR Njemačkoj 2025“

Rok za dostavljanje prijava je **utorak, 25.2.2025. godine.**

**Napomena**: Prijavna dokumentacija se šalje u Saveznu agenciju za rad SR Njemačke i ne vraća se studenticama/studentima.

Savezna agencija za rad SR Njemačke će uzimati u obzir samo potpunu i ispravno popunjenu dokumentaciju koju dostavi Agencija za rad i zapošljavanje Bosne i Hercegovine.

Informacije o ferijalnom radu u SR Njemačkoj dostupne su u dokumentu ***Info - Ferienbeschäftigung,*** a za dodatna pojašnjenja studentice/i se mogu obratiti Agenciji za rad i zapošljavanje Bosne i Hercegovine.

Kontakt:

tel.: 033/560 354

E-mail: merima.planincic@arz.gov.ba